《春莫自板桥从诸父兄往从兄美彰墓上作》
明代·黎遂球

伊人不可见，山风落松林。形骸没颜色，土丘埋素心。

昼鸟啼无听，潦水高为吟。我来随杖屦，携幼伤情深。

草木自华实，彼穴何冥沉。丈夫入黄泉，流膏作甘霖。

湿此层崖翠，千载留胸襟。周视作拱揖，泫泪不能尽。

何况刊箕踞，一饮临苍岑。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。